Turinys

# XML formų dokumentai (XForms)

„XForms“ – tai naujas žiniatinklio formų tipas, sukurtas „World Wide Web Consortium“. „XForm“ modelis aprašytas XML kalba. Šiame modelyje formos funkcijoms ir išvaizdai aprašyti naudojamos atskiros sekcijos. „XForms“ specifikaciją galima peržiūrėti tinklalapyje https://www.w3.org/MarkUp/Forms/.

## Darbas su „XForms“

„LibreOffice“ programoje „XForms“ dokumentas – tai specialus teksto dokumentas. „XForms“ dokumento projektavimo veiksenoje yra papildomos mygtukų juostos ir polangiai.

Sukūrus ir įrašius „XForms“ dokumentą, jį galima atverti, formą – užpildyti, o formoje pateiktą informaciją nusiųsti į serverį.

## Naujo „XForms“ dokumento kūrimas

1. Pasirinkite Failas → Naujas → XML formos dokumentas.

   Tuščiame teksto dokumente atveriamas „XForms“ projektavimo langas.

2. Kurkite formą.

- Įterpkite valdiklį, savybių polangyje pasirinkite numatytąjį modelį ir nurodykite susiejimo sakinį.

- Duomenų žvalgiklyje prie objekto egzemplioriaus pridėkite elementą.

- Įkelkite naują egzempliorių iš XML failo ir pridėkite valdiklius atitinkamiems XML elementams ar požymiams.

## „XForms“ dokumento atvėrimas

- Pasirinkite komandą Failas → Atverti ir spustelėkite ties norimu „XForms“ dokumentu. „XForms“ dokumento plėtinys yra toks pat, kaip ir teksto dokumento (*.odt).

## „XForms“ dokumento taisymas

Atvėrus „XForms“ dokumentą galima naudotis šiomis mygtukų juostomis ir polangiais:

- Formos projektavimo mygtukų juosta

- Formos valdiklių mygtukų juosta

- Duomenų žvalgiklis

- Formos žvalgiklis

Paremkite mus!